Αναστάσιος Ανδρέου

Ο Αναστάσιος Ανδρέου, (Λεμεσός 1877 - 1947), ήταν Ελληνοκύπριος αθλητής του στίβου . Ήταν πανελληνιονίκης στο Α' πανελλήνιο πρωτάθλημα και συμμετείχε στους Α' ολυμπιακούς αγώνες. 

 Βιογραφικά στοιχεία 
Σπούδασε στο Ελληνικό σχολείο της Λεμεσού, όπου αναφέρεται ότι είχε νικήσει σε αγώνες πολλές φορές. Είχε πάρει μέρος σαν εθελοντής στον ελληνικό στρατό και τον ελληνοτουρκικό πόλεμο του 1897 και πολέμησε στην Θεσσαλία. Υπήρξε επίσης υπαξιωματικός στη μάχη του Βελεστίνου τον Απρίλιο και τον Μάιο του 1897. Παντρεύτηκε την Πηνελόπη Ηρακλείδου και είχε ένα γιο και δύο κόρες.

Ο Ανδρέου είχε συμμετάσχει με τον σύλλογο του Ολύμπια Λεμεσού στους δοκιμαστικούς αγώνες του 1896 που ήταν και το πρώτο πανελλήνιο πρωτάθλημα στίβου και προκριματικοί για τους Ολυμπιακούς αγώνες. Ήταν 2ος στα 100 μέτρα και 1ος στα 110 εμπόδια με επίδοση 21,4, πανελλήνιο ρεκόρ, όπου κέρδισε και την συμμετοχή του στην ολυμπιάδα. 

Στους Ολυμπιακούς αγώνες του 1896 συμμετείχε στα 110 μ. με εμπόδια όπου δεν κατάφερε να διακριθεί, αφού ήρθε τέταρτος στην προκριματική σειρά και αποκλείστηκε.

 Παραπομπές 

 Πηγές 
 Αριστείδης Λ. Κουδουνάρης , Βιογραφικόν λεξικόν Κυπρίων 1800-1920, Ίδρυμα Πιερίδη, Λευκωσία 1991
Ο ΣΕΓΑΣ και οι Ολυμπιακοί αγώνες, Ανδρέου Αναστάσιος
Στατιστικά αθλητών που έχουν συμμετάσχει σε Ολυμπιακούς αγώνες, από το sports - reference

Κατηγορία:Κύπριοι αθλητές του στίβου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Βιογραφία-επέκταση
Κατηγορία:Κάτοχοι μεταλλίων του Πανελλήνιου Πρωταθλήματος Στίβου